b'\n_START_ARTICLE_\nArbeiderens kj\xc3\xa6rlighet\n_START_PARAGRAPH_\nArbeiderens kj\xc3\xa6rlighet (kinesisk: \xe5\x8a\xb3\xe5\xb7\xa5\xe4\xb9\x8b\xe7\x88\xb1\xe6\x83\x85; pinyin: Laogong zhi aiqing) er en kinesisk kortfilm fra 1922. Den er ogs\xc3\xa5 kjent under tittelen Frukthandlerens romanse (kinesisk: \xe6\x8e\xb7\xe6\x9e\x9c\xe7\xbc\x98; pinyin: Zhi guo yuan). Den er, etter det man vet, den eldste, fortsatt bevarte, kinesiske film. Filmen var ogs\xc3\xa5 en av filmselskapet Mingxings f\xc3\xb8rste filmer. Den ble skrevet og regissert av Mingxings grunnleggere, Zhang Shichuan respektive Zheng Zhengqiu._NEWLINE_Verdt \xc3\xa5 notere er at filmen har b\xc3\xa5de kinesisk og engelsk tekst, p\xc3\xa5 grunn av at p\xc3\xa5 denne tid bodde mange vesterlendinger i Shanghai.'